Document ID: 31996R0764

ΚΑΝΟΝΙΣΜΟΣ (ΕΚ) αριθ. 764/96 ΤΟΥ ΣΥΜΒΟΥΛΙΟΥ της 22ας Απριλίου 1996 για τροποποίηση του κανονισμού (ΕΚ) αριθ. 1808/95 σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (ΓΣΔΕ) κοινοτικών δασμολογικών ποσοστώσεων για ορισμένα γεωργικά, βιομηχανικά και αλιευτικά προϊόντα, και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, με τον κανονισμό (ΕΚ) αριθ. 1808/95 (1), η Κοινότητα αποφάσισε να ανοίγει, ετησίως, στα πλαίσια της ΓΣΔΕ, υπό ορισμένες προϋποθέσεις, κοινοτικές δασμολογικές ποσοστώσεις με μειωμένους ή μηδενικούς δασμούς, για ορισμένα γεωργικά, βιομηχανικά και αλιευτικά προϊόντα 7
ότι, σύμφωνα με την προσφορά την οποία η Κοινότητα έχει καταθέσει στο πλαίσιο της Συνδιάσκεψης των Ηνωμένων Εθνών για το Εμπόριο και την Ανάπτυξη (UNCTAD), λαμβανομένου υπόψη του ειδικού χαρακτήρα του εμπορίου των προϊόντων γιούτας και κοκκοφοίνικα, η Κοινότητα ανοίγει, από το 1971 και μετά, για τα εν λόγω προϊόντα, τα καταγόμενα από ορισμένες αναπτυσσόμενες χώρες, δασμολογικές προτιμήσεις υπό τύπον προοδευτικής μείωσης των δασμών του κοινού δασμολογίου χωρίς ποσοτικό περιορισμό, και από το 1978 και μετά, υπό τύπον ολικής αναστολής των εν λόγω δασμών 7
ότι, από την 1η Ιανουαρίου 1995, ισχύει νέα μορφή συστήματος γενικευμένων προτιμήσεων, που προβλέπει κάποια προσαρμογή του δασμού 7 ότι υφίσταται κίνδυνος, με τη νέα αυτή κατάσταση, να επέλθουν διαταραχές στη διατήρηση και την ανάπτυξη των παραδοσιακών ροών των συναλλαγών μεταξύ των προμηθευτριών χωρών για τα εν λόγω προϊόντα της Κοινότητας 7 ότι, κατόπιν τούτου, είναι αναγκαίο η Κοινότητα να προβεί, κατά τρόπο αυτόνομο, στο άνοιγμα κοινοτικών δασμολογικών ποσοστώσεων για μεταποιημένα προϊόντα γιούτας και κοκκοφοίνικα, με μηδενικό δασμό, για καθορισμένες ποσότητες και για το χρονικό διάστημα από την 1η Ιανουαρίου 1995 έως τις 31 Δεκεμβρίου 1998 7 ότι, εφόσον για το τρέχον έτος ο παρών κανονισμός θα ισχύει μόνον από την 1η Ιουλίου, ενδείκνυται να προβλεφθεί το άνοιγμα των εν λόγω ποσοστώσεων από την ημερομηνία αυτή και μέχρι τις 31 Δεκεμβρίου 1995, για το σύνολο της ετήσιας δασμολογικής ποσόστωσης 7
ότι, στα πλαίσια των διαπραγματεύσεων προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση, συμφωνήθηκε να αυξηθούν κατά 5 % οι ποσοστώσεις για τα προϊόντα του παραρτήματος IV τμήματα Α και Β του κανονισμού (ΕΚ) αριθ. 1808/95, προκειμένου να διατηρηθούν οι παραδοσιακές ροές των συναλλαγών με τις χώρες αυτές 7
ότι θα πρέπει να τροποποιηθεί αναλόγως ο κανονισμός αυτός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1808/95 τροποποιείται ως εξής:
1. ο τίτλος αντικαθίσταται από τον ακόλουθο τίτλο:
«Κανονισμός (ΕΚ) αριθ. 1808/95 του Συμβουλίου, της 24ης Ιουλίου 1995, σχετικά με το άνοιγμα και τον τρόπο διαχείρισης των παγιωμένων στα πλαίσια της Γενικής Συμφωνίας Δασμών και Εμπορίου (ΓΣΔΕ) κοινοτικών δασμολογικών ποσοστώσεων και ορισμένων άλλων κοινοτικών ποσοστώσεων για ορισμένα γεωργικά, βιομηχανικά και αλιευτικά προϊόντα, και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων» 7
2. στο άρθρο 1, παρεμβάλλεται η ακόλουθη παράγραφος:
«1α. Οι εισαγωγικοί δασμοί στην Κοινότητα των προϊόντων που απαριθμούνται στο παράρτημα V αναστέλλονται εξ ολοκλήρου εντός του ορίου των ποσοτήτων και των περιόδων που προβλέπονται για καθένα από αυτά.» 7
3. στο άρθρο 4 παράγραφος 1, τα ποσά «10 540 000» και «1 200 000» αντικαθίστανται από τα ποσά «11 067 000» και «1 260 000», αντιστοίχως 7
4. στο παράρτημα IV τμήμα Β, τα ποσά «2 316 000» και «2 069 000» που αναγράφονται στη στήλη «Ύψος της ποσότητας (Ecu)» αντικαθίστανται από τα ποσά «2 432 000» και «2 172 000», αντιστοίχως 7
5. προστίθεται το παράρτημα V που περιέχεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995 έως τις 31 Δεκεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 1996.

Labels: 3
1
6